Lapin คาเฟ่กระต่ายน้อย ร้านนี้อยู่เชิงสะพานวรัฐ หาไม่ยาก แต่ไม่ค่อยมีที่จอดรถ วันนี้เลยเดินมา 555 

ร้านนี้เป็นร้านเล็กๆ ตกแต่งหน้ารัก พนักงานน่ารักและเป็นกันเองทุกท่าน บริการดีมากๆ ค่ะ

วันนี้มาคนเดียวค่ะ แต่สั่งไปหลายอย่างมากๆ 

อย่างแรก ปูอบชีส ! จานนี้ให้ 5 ดาว ด้วยเนื้อปูเน้นๆ ตักไปตรงไหนก็มีแต่ ปู หอมกลิ่นทะเล เคล้ากับชีส และ ซอสนุ่มๆ ที่ชีสเป็นชีส เต็มคำสุดๆ เสริฟ กับ ขนมปัง เข้ากั้นมเข้ากัน ใครชอบชีส ต้องทานนะคะ จานละ 195 บาท ค่ะ

จานที่สอง สปาเกตตี้ ครีมซอส มะเขือเทศ เห็ด ชีส จานนี้พอไหวค่ะ รสชาติจะ เปรียวๆ รสธรรมชาติ ออกจืดๆ หน่อย จานนี้รสชาติฝรั่งจ๋า มากๆ ค่ะ เลยไม่ค่อยชอบเท่าไหร่ 250 บาท แต่มาพูนจาน ทานได้ 2 คนเลยค่ะ

พานาคอสต้า ซอสเบอรี่ ขนมหวานจานนี้ถูกใจที่สุดค่ะ เนื้อมูสข้นๆ และ นุ่มมาก ซอสรสชาติกำลังดี เปรี้ยวๆ อมหวานเล็กๆ ตัดกับมูส เข้ากันมากค่ะ ตั้งแต่ทาน พานาคอสตามา ที่นี่อร่อยที่สุด ร้านในโรงแรมใหญ่ๆ ยังไม่เท่าเลยค่ะ จานนี้ 85 บาท คุ้มมากค่ะ

สำหรับใครที่จะไปทานร้านนี้ ไม่ได้ไปได้ตลอดวันนะคะ เพราะเค้าเปิดอยุ่ 2 ช่วงเวลาเท่านั้น คือ 12:00-14:30 และ 17:00-22:00 ค่ะ 

แอบเห็นร้านนี้มีพวกคอคเทล ไวน์ ด้วยค่ะ แต่ไม่ได้ชิมนะคะ เพราะไม่ทานแอลกอฮอล์ แต่เพื่อนเคยมาชิมคอคเทล บอกอร่อยค่ะ ต้องลองกันเองนะคะ 
